Document ID: 31992R0832

Padomes Regula (EEK) Nr. 832/92
(1992. gada 30. marts),
ar ko groza Regulu (EEK) Nr. 790/832, ar kuru nosaka papildu vienotas likmes atbalsta līmeni ražotāju organizāciju izveidei un maksimālo summu, ko piemēro kvalitātes un tirdzniecības uzlabošanas atbalstam riekstu un ceratoniju augļu audzēšanas nozarē
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], un jo īpaši tās 14.b panta 4. punktu,
ņemot vērā Komisijas priekšlikumu,
tā kā saskaņā ar Regulas (EEK) Nr. 1035/72 14.b pantu papildu vienotas likmes atbalstu, kas paredzēts riekstu un ceratoniju augļu ražotāju organizāciju izveides veicināšanai, aprēķina, pamatojoties uz riekstu un/vai ceratoniju augļu daudzumu, kuru organizācija ir realizējusi pirmajā tirdzniecības gadā, kas seko tās īpašās atzīšanas dienai;
tā kā nelabvēlīgi laika apstākļi ražošanas reģionā tās ražas novākšanas laikā, pēc kuras aprēķina atbalstu, varētu radīt ievērojamus traucējumus šī papildu atbalsta režīma piemērošanai; tā kā, lai nodrošinātu režīma pareizu piemērošanu, saskaņā ar Regulu (EEK) Nr. 790/89 [2] būtu jāparedz, ka pēc attiecīgās ražotāju organizācijas pamatota lūguma šādos gadījumos atbalstu aprēķina, pamatojoties uz realizēto daudzumu tirdzniecības gadā, kas seko tam tirdzniecības gadam, kuru ievērojami ietekmējuši iepriekšminētie apstākļi,
IR PIEŅĒMUSI ŠO REGULU.
1. pants
Ar šo Regulas (EEK) Nr. 790/89 1. pantam pievieno šādu daļu:
"Atbilstoši Regulas (EEK) Nr. 1035/72 14.b panta 2. punkta mērķiem, ja nelabvēlīgi laika apstākļi ražošanas reģionā ražotāju organizācijām samazina ražu vairāk nekā par 20 %, kompetentā iestāde pēc viņu pamatota lūguma atbalstu var aprēķināt, pamatojoties uz organizāciju realizēto daudzumu otrajā tirdzniecības gadā, kas seko to īpašās atzīšanas dienai."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Tomēr pēc attiecīgo ražotāju organizāciju lūguma 1. pantu piemēro no Regulas (EEK) Nr. 1035/72 II.a sadaļas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 30. martā

Labels: 17
19
6